ΓΡΑΠΤΗ ΕΡΩΤΗΣΗ E-0619/00

υποβολή: Paul Rbig (PPE-DE) προς την Επιτροπή

(3 Μαρτίου 2000)

Θέμα: Συντελεστές μείωσης για τα προϊόντα που εισάγονται από την Κίνα

Η ΕΕ διαχειρίζεται, από τις αρχές της δεκαετίας του '90, ποσοστώσεις εισαγωγών για διάφορα προϊόντα καταγωγής Λαϊκής Δημοκρατίας της Κίνας, μεταξύ των οποίων συγκαταλέγονται επίσης σκεύη από πορσελάνη και κεραμικά σκεύη (αριθ. Δασμολογίου 6911.10.). Οι ποσοστώσεις προκηρύσσονται κάθε χρόνο ενώ επίσης αυτές κάθε χρόνο κατανέμονται, με διαφορετικούς συντελεστές κατανομής για κάθε προϊόν, μεταξύ παραδοσιακών και νέων εισαγωγέων. Για το έτος 2000 εφαρμόσθηκε για τα κεραμικά σκεύη κλείδα κατανομής της

τάξης του 75 % των συνολικών ποσοστώσεων για τους παραδοσιακούς και 25 % για τους νέους εισαγωγείς. Επειδή ο συνολικός όγκος των αιτήσεων πουπέβαλαν οι παραδοσιακοί εισαγωγείςπερέβη το τμήμα που προοριζόταν γι' αυτούς προσδιορίστηκε συντελεστής μείωσης ύψους αρχικά 51,54 %(1) ο οποίος διορθώθηκε ακολούθως σε 31,37 %(2).

Τα περασμένα χρόνια ο συντελεστής μείωσης κυμάνθηκε μεταξύ 10 και 19 % και ως εκ τούτου ο συντελεστής μείωσης που εφαρμόζεται σήμερα για την έγκριση των αιτήσεων δημιουργεί τεράστια προβλήματα στους αυστριακούς εισαγωγείς. Οπωσδήποτε πρέπει τώρα να καλυφθούν στο πλαίσιο των προμηθειών αυτών των επιχειρήσεων μεγάλα κενά όσον αφορά τα πρόδρομαλικά του τμήματος προδρόμωνλικών. Κατά συνέπεια προκύπτουν δύο ερωτήματα:

Πώς εξηγείται η αύξηση του συντελεστή μείωσης από 13 Ιουνίου 1999 σε 31 Ιουνίου 2000;

Πώς εξηγείται η διόρθωση του συντελεστή μείωσης από 51 σε 31 % για το έτος 2000;

Πώς παρουσιάζεται η κατανομή των ποσοστώσεων στα 15 κράτη μέλη της Ευρωπαϊκής Ένωσης;

(1) ΕΕ L 268 της 16.10.1999.

(2) ΕΕ L 304 της 27.11.1999.

Απάντηση του κ. Lamy εξ ονόματος της Επιτροπής

(6 Απριλίου 2000)

Σύμφωνα με τις διατάξεις του κανονισμού (ΕΚ) αριθ. 520/94 του Συμβουλίου για τη θέσπιση διαδικασίας κοινοτικής διαχείρισης των ποσοτικών ποσοστώσεων(1), η ετήσια κατανομή των ποσοστώσεων για το έτος 2000 εφαρμόστηκε με βάση τον κανονισμό (ΕΚ) αριθ. 1369/99 της Επιτροπής της 25ης Ιουνίου 1999(2), ο οποίος καθιέρωσε τις διοικητικές διαδικασίες για την ενδεχόμενη χορήγηση των ποσοστώσεων μεταξύ παραδοσιακών εισαγωγέων και εισαγωγέων άλλων από τους παραδοσιακούς εισαγωγείς (νέοι εισαγωγείς). Το άρθρο 2 παράγραφοι 2 και 3 και τα παραρτήματα Ι και II προσδιορίζουν τα τμήματα των συνολικά διαθέσιμων ποσοστώσεων για χορήγηση στις δύο αυτές ομάδες εισαγωγέων σε 70 % για τους παραδοσιακούς εισαγωγείς και 30 % για τους νέους εισαγωγείς.

Με βάση τα όρια που καθορίζονται από τον παραπάνω κανονισμό και ύστερα από αιτήσεις των εισαγωγέων για άδεια και από τηνποβολή των σχετικών αριθμητικών στοιχείων από τα κράτη μέλη, η Επιτροπή δημοσίευσε τον κανονισμό (ΕΚ) αριθ. 2201/99 της 15ης Οκτωβρίου 1999(3) που καθορίζει τα ποσοστά αύξησης και μείωσης που εφαρμόζονται στα διάφορα προϊόνταπό ποσόστωση. Το παράρτημα Ι του εν λόγω κανονισμού καθορίζει ότι το ποσοστό μείωσης που εφαρμόζεται στα επιτραπέζια και κουζινικά σκεύη από πορσελάνη (ΕΣ/ΣΟ κωδικός 691110) για τους παραδοσιακούς εισαγωγείς είναι 51,54 %.

Ωστόσο, λόγω του γεγονότος ότι τα αριθμητικά στοιχεία πουπέβαλε ένα κράτος μέλος, για το εν λόγω προϊόν μόνο, αποδείχθηκε ότι ήταν ανακριβή και διαστρέβλωναν σε μεγάλο βαθμό την γενική εικόνα, η Επιτροπή ενημέρωσε όλα τα κράτη μέλη σχετικά με το λάθος και, έχοντας εξακριβώσει τα σωστά αριθμητικά στοιχεία από το εν λόγω κράτος μέλος, προέβη στη δημοσίευση των απαιτούμενων διορθώσεων τροποποιώντας το ποσοστό μείωσης για το εν λόγω προϊόν, από 51,54 % σε 31,37 %(4).

Τα ποσοστά μείωσης (ή αύξησης), όπως εφαρμόζονται στους παραδοσιακούς εισαγωγείς, επηρεάζονται κάθε έτος από την επιλεγείσα περίοδο αναφοράς των προηγούμενων εισαγωγών τους και από την εκατοστιαία αναλογία των συνολικά διαθέσιμων ποσοστώσεων που χορηγούνται σ’ αυτούς. Για την κατανομή της ποσόστωσης του 2000 και οι δύο παράγοντες ήταν διαφορετικοί σε σχέση με το οικονομικό έτος 1999 και επηρέασαν αρνητικά το ποσοστό μείωσης που εφαρμόζεται στον κωδικό ΣΟ 691110 (η ίδια αρχή και το ίδιο αποτέλεσμα ισχύουν για όλα τα άλλα προϊόνταπό ποσόστωση).

Όπως αναφέρθηκε, οι εισαγωγές αναφοράς για την κατανομή των ποσοστώσεων του 2000 ξεπερνούν κατά 18 % περίπου (περίοδος αναφοράς: εισαγωγές 1997 ή 1998) τις εισαγωγές της κατανομής του 1999 (περίοδος αναφοράς: εισαγωγές 1996 ή 1997), αυξάνοντας το ποσοστό μείωσης. Εξάλλου, η αναλογία των συνολικών ποσοστώσεων που χορηγούνται στους παραδοσιακούς εισαγωγείς μειώθηκε από 75 % το 1999 σε 70 % το 2000 για όλες τις ποσοστώσεις των προϊόντων ΣΟ, αυξάνοντας περαιτέρω το ποσοστό μείωσης που εφαρμόζεται για το έτος 2000.

Όσον αφορά την τελευταία ερώτηση, η κατανομή των ποσοστώσεων γίνεται σε κοινοτική βάση και όχι μεταξύ των κρατών μελών.

(1) ΕΕ L 66 της 10.3.1994.

(2) ΕΕ L 162 της 26.6.1999.

(3) ΕΕ L 268 της 16.10.1999.

(4) ΕΕ L 304 της 27.11.1999.